ddrg/super_eurlex huggingface dataset:
MT Il-Ġurnal Uffiċjali ta’ l-Unjoni Ewropea C 8/9

Talba għal deċiżjoni preliminari mressqa mill-Court of Session (l-Iskozja), Edinburgh (ir-Renju Unit), fil-5 ta' Novembru 2007 — Royal Bank of Scotland plc vs The Commissioners of Her Majesty's Revenue & Customs

(Kawża C-488/07)

(2008/C 8/16)

Lingwa tal-kawża: L-Ingliż

Qorti tar-rinviju

Court of Session (l-Iskozja), Edinburgh.

Partijiet fil-kawża prinċipali

Rikorrent: Royal Bank of Scotland plc.

Konvenut The Commissioners of Her Majesty's Revenue & Customs.

Domandi preliminari

1) It-tieni inċiż ta' l-Artikolu 19(1), tad-Direttiva 77/388/KEE (1) (Sitt Direttiva VAT) jeżiġi li l-proporzjon imnaqqas minn persuna taxxabbli taħt l-Artikolu 17(5) għandu jkun stabbilit fuq bażi annwali, iffissat bħala persentaġġ u magħmul figura sħiħa li ma teċċedix in-numru li jmiss, meta: a) dan il-proporzjon huwa proporzjon li ġie stabbilit għal settur tan-negozju tal-persuna taxxabbli skond il-punt (a) jew (b) tat-tielet subparagrafu ta' l-Artikolu 17(5); u/jew b) dan il-proporzjon huwa proporzjon li ġie stabbilit fuq il-bażi ta' l-użu ta' l-oġġetti u s-servizzi kollha jew ta' parti minnhom mill-persuna taxxabbli, skond il-punt (ċ) tat-tielet subparagrafu ta' l-Artikolu 17(5); u/jew c) dan il-proporzjon huwa proporzjon li ġie stabbilit fir-rigward ta' l-oġġetti u s-servizzi kollha użati mill-persuna taxxabbli għat-tranżazzjonijiet kollha msemmija fl-ewwel paragrafu ta' l-Artikolu 17(5) skond il-punt (d) tat-tielet subparagrafu tiegħu?

2) It-tieni subparagrafu ta' l-imsemmi Artikolu 19(1) jawtorizza lill-Istati Membri jeżiġu li l-proporzjon imnaqqas minn persuna taxxabbli taħt l-Artikolu 17(5) ikun magħmul figura sħiħa għajr milli l-ogħla numru sħiħ li jmiss?

(1) ĠU 1977, L 145, p. 1.
MT Il-Ġurnal Uffiċjali ta’ l-Unjoni Ewropea C 37/18

Appell imressaq fit-30 ta' Novembru 2007 minn Imagination Technologies Ltd mis-sentenza tal-Qorti tal-Prim'Istanza (It-Tielet Awla) ta' l-20 ta' Settembru 2007 fil-Kawża T-461/04, Imagination Technologies Ltd vs L-Uffiċċju għall-Armonizzazzjoni fis-Suq Intern (Trade marks u Disinni) (UASI)

(Kawża C-542/07 P)

(2008/C 37/25)

Lingwa tal-kawża: L-Ingliż

Partijiet

Rikorrenti: Imagination Technologies Ltd (rappreżentant: M. Edenborough, Barrister)

Parti oħra fil-kawża: Uffiċċju għall-Armonizzazzjoni fis-Suq Intern (Trade marks u Disinni)

Talbiet tal-parti rikorrenti

Ir-rikorrenti ssostni li l-Qorti tal-Ġustizzja għandha:

— tannulla d-deċiżjoni tal-Qorti tal-Prim'Istanza;

— tikkundanna lill-UASI jbati l-ispejjeż ta' l-appell quddiem il-Qorti tal-Ġustizzja u dawk ta' l-appell quddiem il-Qorti tal-Prim'Istanza.

Motivi u argumenti prinċipali

Ir-rikorrenti ssostni li l-applikazzjoni għar-reġistrazzjoni tat-trade mark Komunitarja Nru 2396075, li tirrigwarda t-trade mark verbali PURE DIGITAL, ma tmurx kontra la l-Artikolu 7(1)(b) u lanqas l-Artikolu 7(1)(ċ) tar-Regolament tal-Kunsill (KE) Nru 40/94 dwar it-trade mark Komunitarja, peress li minn meta ġiet ippreżentata l-applikazzjoni għal reġistrazzjoni, hija kisbet karattru distintiv. Hija ssostni li l-Qorti tal-Prim'Istanza għamlet żball fl-analiżi tagħha tal-leġiżlazzjoni rilevanti; b'mod partikolari, hija żbaljat meta naqset milli tqis li l-użu wara d-data tal-preżentata kien rilevanti għall-finijiet ta' l-evalwazzjoni tal-karattru distintiv miksub.

Għaldaqstant, il-Qorti tal-Prim'Istanza żbaljat meta ċaħdet l-appell imressaq quddiemha. Ir-rikorrenti ssostni għalhekk li l-appell mis-sentenza tal-Qorti tal-Prim'Istanza għandu jiġi milqugħ u li s-sentenza kkontestata tiġi annullata. Ir-rikorrenti titlob ukoll li titħallas lura l-ispejjeż li hija sostniet fil-kuntest ta' din il-proċedura ta' appell u għall-proċedura quddiem il-Qorti tal-Prim'Istanza.
MT Il-Ġurnal Uffiċjali ta’ l-Unjoni Ewropea C 22/36

Talba għal deċiżjoni preliminari mressqa mill-High Court of Justice (England & Wales), Queen's Bench Division (Administrative Court) (Ir-Renju Unit) tat-28 ta' Novembru 2007 — Generics (UK) Ltd, Regina vs Licensing Authority (li taġixxi permezz tal-Medicines and Healthcare products Regulatory Agency)

(Kawża C-527/07)

(2008/C 22/64)

Lingwa tal-kawża: L-Ingliż

Qorti tar-rinviju

High Court of Justice (England & Wales), Queen's Bench Division (Administrative Court).

Partijiet fil-kawża prinċipali

Rikorrenti: Generics (UK) Ltd, Regina

Konvenuta: Licensing Authority (li taġixxi permezz tal-Medicines and Healthcare products Regulatory Agency)

Domandi preliminari

(1) Meta prodott mediċinali li ma jkunx jaqa' taħt il-kamp ta' applikazzjoni ta' l-Anness tar-Regolament 2309/93 (1) jinħareġ fis-suq fi Stat Membru, (l-Awstrija) taħt il-proċedura nazzjonali ta' awtorizzazzjoni tiegħu qabel l-adeżjoni ta' dak l-Istat Membru maż-ŻEE jew mal-KE u: (a) dak l-Istat Membru jkun aderixxa sussegwentement maż-ŻEE u wara mal-KE, u bħala parti mill-kundizzjonijiet ta' l-adeżjoni tiegħu jkun ittraspona fil-liġi nazzjonali tiegħu d-dispożizzjonijiet ta' awtorizzazzjoni tad-Direttiva 65/65 (illum id-Direttiva 2001/83 (2)), fejn ma japplikaw l-ebda dispożizzjonijiet tranżitorji f'dan ir-rigward; (b) il-prodott in kwistjoni baqa fis-suq ta' dak l-Istat Membru għal xi snin wara l-adeżjoni tiegħu maż-ŻEE u mal-KE; (ċ) wara l-adeżjoni ta' dak l-Istat Membru maż-ŻEE u mal-KE, l-awtorizzazzjoni għall-bejgħ tal-prodott in kwistjoni ġiet mibdula billi ġiet miżjuda indikazzjoni ġdida, u l-varjazzjoni kienet meqjusa mill-awtoritajiet ta' dak l-Istat Membru bħala konsistenti mar-rekwiżiti tad-dritt Komunitarju; (d) l-inkartament tal-prodott in kwistjoni ma ġiex aġġornat skond id-Direttiva 65/65 (illum id-Direttiva 2001/83) wara l-adeżjoni ta' dak l-Istat Membru maż-ŻEE u mal-KE; u (e) prodott li jikkontjeni l-istess ingredjent attiv ġie sussegwentement awtorizzat skond l-Artikolu 6 tad-Direttiva 2001/83 u mqiegħed fis-suq fil-KE; dak il-prodott mediċinali għandu jitqies bħala “prodott mediċinali ta' referenza li huwa jew li kien awtorizzat skond l-artikolu 6 […] fi Stat Membru” skond l-Artikolu 10(1) tad-Direttiva 2001/83, u jekk dan ikun il-każ, liema mill-imsemmija kundizzjonijet hija/huma deċiżivi f'dan ir-rigward?

(2) F'ċirkostanzi fejn l-awtorità kompetenti ta' Stat Membru in kwistjoni tirrifjuta b'mod żbaljat applikazzjoni għal awtorizzazzjoni għall-bejgħ magħmula skond l-Artikolu 10(1) tad-Direttiva 2001/83 fil-kuntest tal-proċedura ta' deċentralizzazzjoni stabbilita f'dik id-Direttiva, fuq il-bażi li l-prodott mediċinali li saret riferenza għalih fl-ewwel domanda iktar 'il fuq ma kienx “prodott mediċinali ta' referenza” skond l-Artikolu 10(1), fl-opinjoni tal-Qorti tal-Ġustizzja liema ċirkostanzi għandhom jittieħdu in kunsiderazzjoni mill-qorti nazzjonali meta jkollha tiddetermina jekk il-ksur tad-dritt Komunitarju huwiex ksur serju bizzejjed skond is-sentenza Brasserie du Pecheur u Factortame?

(1) ĠU L 214, p. 1.

(2) ĠU L 311, p. 67.
MT Il-Ġurnal Uffiċjali ta’ l-Unjoni Ewropea C 22/34

Talba għal deċiżjoni preliminari mressqa mill-High Court of Justice (Chancery Division) (Ir-Renju Unit) fit-22 ta' Novembru 2007 — Afton Chemical Limited vs The Commissioners of Her Majesty's Revenue & Customs

(Kawża C-517/07)

(2008/C 22/61)

Lingwa tal-kawża: L-Ingliż

Qorti tar-rinviju

High Court of Justice (Chancery Division) (Ir-Renju Unit).

Partijiet fil-kawża prinċipali

Rikorrenti: Afton Chemical Limited.

Konvenuta: The Commissioners of Her Majesty's Revenue & Customs.

Domandi preliminari

1) Additivi għall-karburant bħal dawk in kwistjoni, li mhumiex intiżi sabiex jiġu użati, offerti għall-bejgħ jew użati bħala karburant iżda li huma miżjuda mal-karburant għal skopijiet għajr milli biex tiżdied is-saħħa tal-vettura li fiha l-karburant huwa użat, huma suġġetti għall-intaxxar skond l-Artikolu 2(3) tad-Direttiva 92/81/KE?

2) Jekk ir-risposta għall-ewwel domanda hija pożittiva, dawn l-additivi jaqgħu taħt il-kamp ta' applikazzjoni ta' l-eżenzjoni skond l-Artikolu 8(1) tad-Direttiva 92/81/KE (1)?

3) Additivi għall-karburant bħal dawk in kwistjoni, li mhumiex intiżi sabiex jiġu użati, offerti għall-bejgħ jew użati bħala karburant iżda li huma miżjuda mal-karburant għal skopijiet oħra għajr milli biex tiżdied is-saħħa tal-vettura li fiha l-karburant huwa użat, huma suġġetti għall-intaxxar skond it-tieni subparagrafu ta' l-Artikolu 2(3) tad-Direttiva 2003/96/KE (2)?

4) Jekk ir-risposta għat-tielet domanda hi pożittiva, dawn l-additivi huma esklużi mill-kamp ta' applikazzjoni tad-Direttiva 2003/96/KE skond l-ewwel inċiż ta' l-Artikolu 4(b) tad-Direttiva?

5) Id-dazju impost mir-Renju Unit fuq l-additivi għall-karburant imsemmija iktar 'il fuq huwa prekluż mid-dritt Komunitarju u b'mod partikolari, mill-Artikolu 3 tad-Direttiva 92/12/KEE (3)?

(1) ĠU L 316, p. 12.

(2) ĠU L 283, p. 51.

(3) ĠU L 76, p. 1.
—

is-sentenza kkontestata ma eżaminatx is-sinjali in kwistjoni abbażi tal-kriterju ta' l-“evalwazzjoni globali” u ta' l-“impressjoni sħiħa” iżda skond viżjoni separata u suċċessiva u, għaldaqstant “analitika” ta' l-elementi li jikkostitwixxu t-trade marks komposti in kwistjoni, b'mod li għaldaqstant kisret l-Artikolu 8(1)(b) u l-ġurisprudenza Komunitarja li tipprovdi interpretazzjoni tiegħu; is-sentenza kkontestata ma għamlitx dak li kellha l-obbligu li tagħmel fl-ewwel lok, jiġifieri li teżamina t-trade marks fid-dawl tal-kriterju ta' l-“evalwazzjoni globali” u ta' “l-impressjoni sħiħa” li kienu jipproduċu t-trade marks in kwistjoni. Mhux talli ma operatx b'dan il-mod, iżda s-sentenza kkontestata segwiet, sa mill-bidu, metodu analitiku u wara għamlet eżami separat u suċċessiv ta' l-elementi figurattivi, minn naħa (punti 75-87, it-tnejn inklużi), u verbali, min-naħa l-oħra (punti 88-93), fejn attribwixxiet piż deċiżiv fuq l-elementi figurattivi u ċaħdet kwalunkwe rilevanza, anki jekk minima, ta' l-elementi verbali. Huwa ċert li s-sentenza kkontestata tasal sabiex tirreferi għall-kriterju ta' l-evawlazzjoni globali u ta' l-impressjoni sħiħa (punt 99), iżda mhuwiex biżżejjed li jiġi ċċitat u rripetut kriterju ġurisprudenzjali sabiex ikun hemm għarfien tal-fatti tal-kawża, iżda jeħtieġ li jiġi segwit u applikat b'mod korrett fil-każ in eżami. U s-sentenza kkontestata m'għamlitx dan. Fil-fatt, meta evalwat il-fattur tax-xebh tas-sinjali in kwistjoni, is-sentenza kkontestata ma applikatx bħala kriterju primarju u prinċipali dak ta' l-evalwazzjoni globali u ta' l-imperssjoni sħiħa, iżda segwiet kriterju analitiku, billi pproċediet, fl-ewwel lok, għal qsim tat-trade marks fl-elementi figurattivi u verbali tagħhom, u wara għal evawlazzjoni separata, fl-ewwel lok, ta' l-elementi figurattivi tat-trade marks in kwistjoni; u sussegwentement ta' l-element verbali LA ESPAÑOLA billi naqset milli tagħmel kwalunkwe riferiment għall-element verbali ieħor tat-trade marks invokati, l-isem CARBONELL; Min-naħa l-oħra, is-sentenza kkontestata kisret ukoll l-Artikolu 8(1)(b) billi naqset milli tevalwa żewġ fatturi rilevanti għall-każ in eżami, bħal dak tal-koeżistenza preċedenti għal żmien twil u dak tar-reputazzjoni, li kienu rilevanti sew sabiex tiġi evalwata l-probabbiltà ta' konfużjoni bejn it-trade mark Komunitarja li għaliha saret applikazzjoni għal reġistrazzjoni LA ESPAÑOLA Nru 236588 u t-trade marks Spanjoli preċedenti opposti CARBONELL.
MT Il-Ġurnal Uffiċjali ta’ l-Unjoni Ewropea C 37/19

Appell imressaq fit-8 ta' Diċembru 2007 minn Akzo Nobel Chemicals Ltd, Akcros Chemicals Ltd kontra s-sentenza mogħtija mill-Qorti tal Prim'Istanza (L-Ewwel Awla) fis-17 ta' Settembru 2007 fil-Kawża T-253/03, Akzo Nobel Chemicals Ld u Akcros Chemicals Ltd vs Il-Kummissjoni tal-Komunitajiet Ewropej

(Kawża C-550/07 P)

(2008/C 37/28)

Lingwa tal-kawża: L-Ingliż

Partijiet

Appellanti: Akzo Nobel Chemicals Ltd, Akcros Chemicals Ltd (rappreżentanti: C. Swaak, M. Mollica u M. van der Woude,)

Partijiet oħra fil-kawża: Il-Kummissjoni tal-Komunitajiet Ewropej, Conseil des barreaux européens, Algemene Raad van de Nederlandse Orde van Advocaten, Association européenne des juristes d'entreprise (AEJE), American Corporate Counsel Association (ACCA) — European Chapter, International Bar Association

Talbiet ta' l-appellanti

L-appellanti jitolbu lill-Qorti tal-Ġustizzja sabiex jogħġobha:

— tannulla s-sentenza tal-Qorti tal-Prim'Istanza tas-17 ta' Settembru 2007 fil-kawża T-253/03, safejn ċaħdet it-talba għall-protezzjoni tal-kunfidenzjalità tal-komunikazzjonijiet bejn avukati u klijenti fil-konfront tal-komunikazzjonijiet ma' l-avukat intern ta' Akzo Nobel;

— tannulla d-deċiżjoni ta' ċaħda tal-Kummissjoni tat-8 ta' Mejju 2003, safejn tiċħad li trodd lura l-korrispondenza bil-posta elettronika ma' l-avukat intern ta' Akzo Nobel (parti mid-dokumenti B);

— tikkundanna lill-Kummissjoni tbati l-ispejjeż ta' dan l-appell u tal-proċeduri quddiem il-Qorti tal-Prim'Istanza safejn jirrigwardaw l-aggravju mqajjem fl-appell preżenti.

Motivi u argumenti prinċipali

L-appellanti jsostnu li billi ċaħdet din it-talba, il-Qorti tal-Prim'Istanza kisret il-liġi Komunitarja. B'mod partikolari, l-appellanti jsostnu li, billi segwiet b'mod strett interpretazzjoni parzjali u letterali ta' xi paragrafi mis-sentenza AM&S EUROPE vs Il-Kummissjoni (1), il-Qorti tal-Prim'Istanza:

1. tat interpretazzjoni żbaljata tal-prinċipju tal-protezzjoni tal-kunfidenzjalità tal-komunikazzjonijiet bejn avukati u klijenti kif spjegat fis-sentenza AM&S, u b'hekk kisret il-prinċipju ta' ugwaljanza (taqsima B)

2. sussidjarjament, billi ċaħdet li terġa' tinterpreta l-prinċipju tal-protezzjoni tal-kunfidenzjalità tal-komunikazzjonijiet bejn avukati u klijenti fid-dawl ta' żviluppi sinjifikattivi fl-isfond ġuridiku, kisret il-prinċipji ġenerali tal-protezzjoni tad-drittijiet tad-difiża u taċ-ċertezza legali (taqsima C); u

3. iktar sussidjarjament, kisret l-Artikolu 5 KE (prinċipju ta' l-attribuzzjoni ta' kompetenzi) u l-prinċipju ta' l-awtonomija tal-proċedimenti nazzjonali (taqsima D).

(1) Sentenza tal-Qorti tal-Ġustizzja tat-18 ta' Mejju 1982, 155/79, Ġabra p. 1575.
d)

il-motivazzjoni illoġika u kontradittorja u l-ksur tal-ġurisprudenza Komunitarja fir-rigward tal-ħlas ta' kumpens għal danni. Fil-fatt, il-Qorti tal-Prim'Istanza ma applikatx b'mod korrett il-prinċipji stabbiliti fil-kawżi Mulder et vs Il-Kunsill u l-Kummissjoni (C-104/89 u C-37/90) (1) u Agraz et vs Il-Kummissjoni (C-243/05 P) (2);
MT Il-Ġurnal Uffiċjali ta’ l-Unjoni Ewropea C 37/16

Appell imressaq fit-30 ta' Novembru 2007 minn William Prym GmbH & Co. KG u Prym Consumer GmbH kontra s-sentenza tal-Qorti tal-Prim' Istanza tat-12 ta' Settembru 2007, fil-Kawża T-30/05, William Prym GmbH & Co. KG u Prym Consumer GmbH & Co. KG vs Il-Kummissjoni tal-Komunitajiet Ewropej

(Kawża C-534/07 P)

(2008/C 37/21)

Lingwa tal-kawża: Il-Ġermaniż

Partijiet

Rikorrenti: William Prym GmbH & Co. KG u Prym Consumer GmbH (rappreżentanti: H.-J. Niemeyer u Ch. Herrmann, Rechtsanwälte)

Parti l-oħ ra fil-kawża: Il-Kummissjoni tal-Komunitajiet Ewropej

Talbiet tar-rikorrenti

1 tannulla s-sentenza tal-Qorti tal-Prim'Istanza tal-Komunitajiejiet Ewropej tat-12 ta' Settembru 2007, Kawża T-30/05, safejn din tiċħad it-talbiet tar-rikorrenti;

2 tannulla d-deċiżjoni tal-Kummissjoni C(2004) 4221 finali, tas-26 ta' Ottubru 2004, (Kawża COMP/F-1/38.338 — PO/Nadeln), safejn din tirrigwarda lir-rikorrenti; sussidjarjament, tannulla jew tnaqqas il-multa imposta fuq ir-rikorrenti mill-Artikolu 2 ta' din id-deċiżjoni;

3 sussidjarjament għat-talba magħmula fil-punt 2, tirrinvija l-kawża lura quddiem il-Qorti tal-Prim'Istanza sabiex tiġi deċiża;

4 tikkundanna lill-konvenuta fil-kawża fl-ewwel istanza tbati l-ispejjeż kollha

Motivi u argumenti prinċipali

— Il-Qorti tal-Prim'Istanza tinjora l-fatt li s-separazzjoni tal-proċedura “oġġetti tal-ħjata”, li għall-ewwel kienet proċedura unika, fil-proċeduri “oġġetti tal-ħjata: labar” u “oġġetti tal-ħjata: żippijiet”, mingħajr ma ġiet indikata r-raġuni għal din is-separazzjoni, tikser id-drittijiet tad-difiża tar-rikorrenti u, b'mod partikolari, id-dritt tagħhom għal smiegħ xieraq.

— Peress li l-Qorti tal-Prim'Istanza naqset milli tivverifika jekk is-separazzjoni tal-proċedura “oġġetti tal-ħjata” kinitx illegali minħabba li kien hemm ksur uniku u kontinwat, hija kisret il-prinċipju li ma jistax jiġi miċħud aċċess għall-ġustizzja u d-dritt fundamentali għal protezzjoni legali effettiva.

— Il-Qorti tal-Prim'Istanza kienet żbaljata meta eskludiet li kien hemm ksur ta' l-obbligu ta' motivazzjoni skond l-Artikolu 253 KE. Hija kienet żbaljata meta kkunsidrat li l-espożizjoni, mimlija lakuni, tal-Kummissjoni fir-rigward tad-daqs tas-swieq meqjusa bħala oġġettivament rilevanti u fir-rigward ta' l-effetti konkreti tal-ksur fuq is-suq kienet irrilevanti.

— Il-Qorti tal-Prim'Istanza kisret il-linji gwida fuq il-kalkolu tal-multi. Hija ddeterminat il-gravità tal-ksur esklużivament billi rreferiet għall-forma astratta tal-ksur u tikkunsidra l-ammont bażi l-aktar baxx tal-multa, li jirrifletti l-livell tal-gravità, bħala ammont minimu li ma jistax jinqabeż. Il-qorti tal-Prim'Istanza rrifjutat ukoll, bi ksur tal-prinċipji ta' l-Istat tad-Dritt u tat-trattament ugwali, li tieħu in kunsiderazzjoni l-waqfien volontarju tal-ksur bħala ċirkustanza attenwanti.
—

a) tiddikjara li billi r-Repubblika Portugiża ma pprovdietx sistemi ta' ġbir skond l-Artikolu 3 tad-Direttiva tal-Kunsill 91/271/KEE (1), tal-21 ta' Mejju 1991, dwar it-trattament ta' l-ilma urban mormi, għall-aggrlomerazzjonijiet ta' Angra do Heroísmo, Bacia do Rio Uima (Fiães de S. Jorge), Costa de Aveiro, Covilhã, Espinho/Feira, Fátima, Ponta Delgada, Ponte de Lima, Póvoa do Varzim/Vila do Conde, Santa Cita, Vila Real de Santo António, Viana do Castelo — Cidade, Vila Real u b) billi l-ilma urban mormi mill-agglomerazzjonijiet ta' Alto Nabão, Alverca, Bacia do Rio Uima (Fiães de S. Jorge), Carvoeiro, Costa da Caparica/Trafaria, Costa de Aveiro, Costa Oeste, Covilhã, Espinho/Feira, Fátima, Fundão/Alcaria, Lisboa, Matosinhos, Milfontes, Moledo/Âncora/Afife, Nazaré/Famalicão, Pedrógão Grande, Ponta delgada, Ponte de Lima, Póvoa de Varzim/Vila do Conde, Santa Cita, Vila Nova de Gaia/Douro Nordeste, Vila Real de Santo António, Viana do Castelo — Cidade, Vila Franca de Xira, Vila Real, ma kienx suġġett għal trattament sekondarju jew trattament ekwivalenti, skond l-Artikolu 4 ta' l-istess direttiva, hija naqset milli twettaq l-obbligi li hija għandha skond l-Artikoli 3 u 4 tad-Direttiva tal-Kunsill 91/271/KEE, tal-21 ta' Mejju 1991, dwar it-trattament ta' l-ilma urban mormi;
MT Il-Ġurnal Uffiċjali ta’ l-Unjoni Ewropea C 37/19

Talba għal deċiżjoni preliminari mressqa mill-Wojewódzki Sąd Administracyjny we Wrocławiu (ir-Repubblika tal-Polonja) fl-4 ta' Diċembru 2007 — Uwe Rüffler vs Dyrektor Izby Skarbowej we Wrocławiu Ośrodek Zamiejscowy w Wałbrzychu

(Kawża C-544/07)

(2008/C 37/27)

Lingwa tal-kawża: Il-Pollakk

Qorti tar-rinviju

Wojewódzki Sąd Administracyjny we Wrocławiu

Partijiet fil-kawża prinċipali

Rikorrent: Uwe Rüffler

Konvenuti: Dyrektor Izby Skarbowej we Wrocławiu Ośrodek Zamiejscowy w Wałbrzychu.

Domanda preliminari

L-Artikolu 12(1) u l-Artikolu 39(1) u (2) tat-Trattat KE għandhom jiġu interpretati fis-sens li jipprekludu d-dispożizzjoni prevista fl-Artikolu 27b ta' l-ustawa o podatku dochodowym od osób fizycznych (Liġi dwar it-taxxa fuq l-income tal-persuni fiżiċi) li tipprovdi li d-dritt għat-tnaqqis mid-dħul taxxabbli ta' ammonti mħallsa bis-saħħa ta' kontribuzzjonijiet ta' assigurazzjoni medika obligatorja huwa limitat biss għal dawk il-kontribuzzjonijiet imħallsa abbażi tad-dispożizzjonijiet tad-dritt nazzjonali, f'sitwazzjoni fejn persuna residenti fit-territorju nazzjonali titlob li mid-dħul taxxabbli tagħha fil-Polonja jitnaqqsu kontribuzzjonijiet imħallsa f'sistema ta' assigurazzjoni medika obbligatorja ta' Stat Membru ieħor?
—

li tannulla d-deċiżjoni tal-Kummissjoni ta' l-20 ta' Novembru 2003 fl-intier tagħha, b'mod konformi mat-talbiet ta' l-API quddiem il-Qorti tal-Prim'Istanza, u b'hekk ukoll fir-rigward ta' l-aċċess miċħud għan-noti ppreżentati mill-Kummissjoni fis-sentenza Honeywell vs Il-Kummissjoni (T-209/01), is-sentenza General Electric vs Il-Kummissjoni (T-210/01) u s-sentenza Il-Kummissjoni vs L-Awstrija (C-203/03), u
MT Il-Ġurnal Uffiċjali ta’ l-Unjoni Ewropea C 51/36

Talba għal deċiżjoni preliminari mressqa mill-High Court of Justice (Queen's Bench Division) Administrative Court (Ir-Renju Unit) fis-17 ta' Diċembru 2007 — The Queen on the application of S.P.C.M. SA, C.H. Erbslöh KG, Lake Chemicals and Minerals Limited, Hercules Incorporated vs Secretary of State for Environment, Food and Rural Affairs

(Kawża C-558/07)

(2008/C 51/60)

Lingwa tal-kawża: L-Ingliż

Qorti tar-rinviju

High Court of Justice (Queen's Bench Division) Administrative Court

Partijiet fil-kawża prinċipali

Rikorrenti: S.P.C.M. SA, C.H. Erbslöh KG, Lake Chemicals and Minerals Limited, Hercules Incorporated

Konvenut: Secretary of State for Environment, Food and Rural Affairs

Domandi preliminari

1) Fid-dawl tal-fatt li r-rekwiżiti għar-reġistrazzjoni fit-Titolu II tar-Regolament REACH (1) ma japplikawx għal polimeri skond l-Artikolu 2(9) tar-Regolament, ir-referenza għal “sustanzi monomeriċi” fl-Artikolu 6(3) għandha tfisser: (a) monomeri reaġiti, jiġifieri dawk il-monomeri li rreaġixxew flimkien b'tali mod li ma jistgħux jiġi separati mill-polimera li jiffurmaw parti minnha; (b) monomeri mhux reaġiti, jiġifieri dawk il-monomeri li jifdal mill-proċess tal-polimerazzazzjoni u li jżommu separati l-identitajiet u l-proprjetajiet kimiċi tagħhom mill-polimera wara li dan il-proċess jitlesta; jew (c) kemm monomeri reaġiti kif ukoll mhux reaġiti?

2) Jekk ir-risposta għall-ewwel domanda hija jew (a) jew (b), għandu jiġi kkunsidrat li l-applikazzjoni ta' l-Artikolu 6(3) għall-manifatturi jew għall-importaturi tal-polimeri hija illegali peress li r-rekwiżiti huma irraġonevoli, diskriminatorji u sporoporzjonati?

(1) Regolament (KE) tal-Parlament Ewropew u tal-Kunsill Nru 1907/2006, tat-18 ta' Diċembru 2006, dwar ir-reġistrazzjoni, il-valutazzjoni, l-awtorizzazzjoni u restrizzjoni ta' sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni, ĠU L 396, p. 1